chhatramani/nepal_legal_regulations_corpus_np huggingface dataset:
विपद् जोखिम न्यूनीकरण तथा व्यवस्थापन नियमावली २०७६ (Disaster Risk Reduction and Management Regulation, 2019)

१६. वार्षिक प्रतिवेदन: (१) स्थानीय विपद् व्यवस्थापन समितिले प्रत्येक आर्थिक वर्षमा गरेको कामको विवरण सहितको वार्षिक प्रतिवेदन तयार गरी आर्थिक वर्ष समाप्त भएको बीस दिनभित्र जिल्ला विपद् व्यवस्थापन समिति र प्रदेश विपद् व्यवस्थापन समिति समक्ष पेश गर्नु पर्नेछ । (२) जिल्ला विपद् व्यवस्थापन समितिले प्रत्येक आर्थिक वर्षमा आफूले गरेको र जिल्ला भित्रका स्थानीय विपद् व्यवस्थापन समितिबाट भएका कामको एकमुष्ट वार्षिक प्रतिवेदन तयार गरी आर्थिक वर्ष समाप्त भएको चालीस दिनभित्र प्रदेश विपद् व्यवस्थापन समिति समक्ष पेश गर्नु पर्नेछ । (३) प्रदेश विपद् व्यवस्थापन समितिले प्रत्येक आर्थिक वर्षमा आफूले गरेको र प्रदेश भित्रका जिल्ला विपद् व्यवस्थापन समिति र स्थानीय विपद् व्यवस्थापन समितिबाट भएका कामको एकमुष्ट वार्षिक प्रतिवेदन तयार गरी आर्थिक वर्ष समाप्त भएको साठी दिनभित्र प्राधिकरण मार्फत परिषद् समक्ष पेश गर्नु पर्नेछ । (४) प्राधिकरणले प्रत्येक आर्थिक वर्षमा आफूले गरेका कामहरूको वार्षिक प्रतिवेदन तयार गरी आर्थिक वर्ष समाप्त भएको साठी दिनभित्र कार्यकारी समिति मार्फत परिषद् समक्ष पेश गर्नु पर्नेछ । (५) प्राधिकरणले उपनियम (३) र (४) बमोजिमका वार्षिक प्रतिवेदन सार्वजनिक गर्नु पर्नेछ । पहिलो संशोधनद्वारा थप । १७. अनुसूची हेरफेर गर्न सक्ने (१) मन्त्रालयले नेपाल राजपत्रमा सूचना प्रकाशन गरी अनुसूचीमा आवश्यकता अनुसार हेरफेर गर्न सक्नेछ । (२) उपनियम (१) बमोजिम अनुसूची हेरफेर गर्दा नेपाल सरकार वा प्राधिकरणलाई थप आर्थिक दायित्व पर्ने विषय भएमा त्यसरी हेरफेर गर्नुअघि अर्थ मन्त्रालयको सहमति लिनु पर्नेछ । अनुसूची-१ । (नियम ५ख. को उपनियम (१) सँग सम्बन्धित) । कार्यकारी प्रमुखको पारिश्रमिक र अन्य सुविधा । क्र.सं. पारिश्रमिक तथा सुविधाको प्रकार एकाइ दर । १ पारिश्रमिक प्रति महिना रु. ७२,०८२ । - । २ सञ्चार खर्च (टेलिफोन) प्रति महिना रु. २,००० । - । ३ इन्धन सुविधा प्रति महिना इन्धन- १२५ लिटरत्रैमासिक रुपमा मोबिल- ५ लिटर । ४ महङ्गी भत्ता प्रति महिना रु. २,००० । - । ५ पोसाक भत्ता वार्षिक रु. १०,००० । - । ६ चाडपर्व खर्च वार्षिक रु. ७२,०८२ । - । ७ दैनिक भ्रमण भत्ता (स्वदेश र विदेश) प्रति दिन (क) स्वदेशको लागि रु. २,५०० । -(ख) विदेशको लागि २२५ अमेरिकी डलर । ८ यात्रा बिमा पटके प्रचलित कानून बमोजिम दश लाख रूपियाँ बराबरको प्रिमियम खर्च । पहिलो संशोधनद्वारा थप । अनुसूची-२ । (नियम १०क. को उपनियम (१) सँग सम्बन्धित) । प्रदेश विपद् व्यवस्थापन कार्यकारी समिति/जिल्ला विपद् व्यवस्थापन समिति/स्थानीय विपद् व्यवस्थापन समितिबाट रकम निकासा माग गर्ने फाराम । विपद्को प्रकृति सम्भावित जोखिम जोखिमबाट हुन सक्ने/भएको क्षति तथा नोक्सानीको अनुमान विपद् व्यवस्थापनको लागि लाग्ने प्रारम्भिक/अनुमानित लागत माग गर्ने निकायले स्रोत व्यवस्था रकम विपद् व्यवस्थापन कोषबाट माग गरेको रकम रकम माग गर्नुको कारण कैफियत । आर्थिक क्षति मानवीय क्षति भौतिक क्षति नोक्सानी सम्बन्धित विपद् व्यवस्थापन कोषको रकम अन्य स्रोत जम्मा । तयार गर्ने: । दस्तखत: । नाम: । मिति: । पेश गर्ने: । दस्तखत: । नाम: । मिति: । स्वीकृत गर्ने: । दस्तखत: । नाम: । मिति: । पहिलो संशोधनद्वारा थप । अनुसूची-३ । (नियम १०क. को उपनियम (२) सँग सम्बन्धित) ।
विफर नियन्त्रण नियमावली २०२३ (Scabies Control Regulation, 1966)

विफर नियन्त्रण नियमावली, २०२३ । नेपाल राजपत्रमा प्रकाशित मिति । २०२४ । १ । १८ । संशोधन । १. विफर नियन्त्रण (पहिलो संशोधन) नियमावली, २०२८ २०२८ । १ । १ । २. विफर नियन्त्रण (दोस्रो संशोधन) नियमावली, २०४७ २०४७ । १० । २८ । ३. विफर नियन्त्रण (तेस्रो संशोधन) नियमावली, २०७० २०७० । १ । ३० । विफर नियन्त्रण ऐन, २०२० को दफा १९ ले दिएको अधिकार र त्यस सम्बन्धमा प्राप्त अरू सबै अधिकार प्रयोग गरी नेपाल सरकारले देहायको नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "विफर नियन्त्रण नियमावली, २०२३" रहेको छ । पहिलो संशोधनद्वारा संशोधित । (२) यो नियमावली ऐन लागू भएको ठाउँहरूमा ऐन लागू भएको मितिदेखि प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले विफर नियन्त्रण ऐन, २०२० सम्झनु पर्छ । (ख) "सुपरिन्टेण्डेण्ट" भन्नाले स्थानीय क्षेत्रको निमित्त नियुक्त गरिएको खोपको सुपरिन्टेण्डेण्ट सम्झनु पर्छ । (ग) "सुपरभाइजर" भन्नाले स्थानीय क्षेत्रको निमित्त नियुक्त गरिएको खोपको सुपरभाइजर सम्झनु पर्छ । (घ) "खोप्ने व्यक्ति" भन्नाले यस नियमावली अन्तर्गत खोप्ने अधिकार प्राप्त व्यक्ति सम्झनु पर्छ । (ङ) "संरक्षक" भन्नाले बालकको संरक्षक सम्झनु पर्छ । (च) "स्वयंसेवक" भन्नाले दोस्रो संशोधनद्वारा संशोधित । नगरपालिका वा गाउँ विकास समितिले खटाएको स्वयंसेवक सम्झनु पर्छ । (छ) "प्रमाणपत्र" भन्नाले यस नियमावलीको नियम ५ को उपनियम (३) बमोजिम प्रदान गरिने प्रमाणपत्र सम्झनु पर्छ । (ज) "स्ट्याण्डर्ड भ्याक्सिन" भन्नाले भ्याक्सिन बनाउन र वितरण गर्न लाईसेन्स प्राप्त कम्पनीले तयार गरेको भ्याक्सिन सम्झनु पर्छ । परिच्छेद-२ । क्षेत्र विभाजन र खोपाउने व्यवस्था । ३. क्षेत्र विभाजन : (१) नेपाल सरकारले विफर नियन्त्रण कार्यक्रमका प्रमुखसँग सल्लाह गरी खोप्ने कार्यको निमित्त क्षेत्रको विभाजन गर्नेछ र प्रत्येक क्षेत्रको निमित्त आवश्यकतानुसार एक वा सोभन्दा बढी सुपरिन्टेण्डेण्ट नियुक्त गर्नेछ । (२) उपनियम (१) बमोजिम क्षेत्र विभाजन गरिएपछि सुपरिन्टेण्डेण्टले त्यस्ता क्षेत्रमा खोपाउने ठाउँहरू कायम गर्नेछ । (३) उपनियम (२) अन्तर्गत कायम गरिएको खोप्ने ठाउँ वा त्यसको नजिकमा सर्वसाधारण जनताले देख्ने गरी अनुसूची-१ मा लेखिए बमोजिमको ठूलो सङ्केत पाटी (साइनबोर्ड) टाँगिनेछ । ४. सुपरिन्टेण्डेण्ट र अन्य कर्मचारीहरू सम्बन्धी व्यवस्था : (१) देहाय बमोजिमको योग्यता नभई कुनै व्यक्ति सुपरिन्टेण्डेण्टको पदमा नियुक्ति हुन वा बहाल रहन सक्ने छैन :- । (क) एस.एल.सी. वा सो सरहको शैक्षिक योग्यता भएको, र । (ख) यी नियमहरू बमोजिम खोप्ने प्रमाणपत्र प्राप्त गरेको । (२) खोप्ने कार्यको लागि आवश्यक संख्यामा खोप्ने व्यक्ति नियुक्ति गरिने छन् । खोप्ने व्यक्तिहरूको योग्यता कमसेकम देहाय बमोजिमको हुनु पर्छ :- । (क) देवनागरी लिपिमा नेपाली भाषा राम्रोसँग लेख र पढ्न सक्ने योग्यता भएको, र । (ख) यी नियमहरू बमोजिम खोप्ने प्रमाणपत्र प्राप्त गरेको । (३) उपनियम (२) मा जुनसुकै कुरा लेखिएको भए तापनि स्वयंसेवकहरूले पनि नियम ५ को उपनियम (१) मा लेखिए बमोजिमको तालिम प्राप्त गरी खोप्ने काम गर्न सक्ने छन् ।
विफर नियन्त्रण नियमावली २०२३ (Scabies Control Regulation, 1966)

(क) देवनागरी लिपिमा नेपाली भाषा राम्रोसँग लेख र पढ्न सक्ने योग्यता भएको, र । (ख) यी नियमहरू बमोजिम खोप्ने प्रमाणपत्र प्राप्त गरेको । (३) उपनियम (२) मा जुनसुकै कुरा लेखिएको भए तापनि स्वयंसेवकहरूले पनि नियम ५ को उपनियम (१) मा लेखिए बमोजिमको तालिम प्राप्त गरी खोप्ने काम गर्न सक्ने छन् । ५. तालिम र प्रमाणपत्र : (१) सुपरिन्टेण्डेण्ट र खोप्ने व्यक्तिहरूलाई देहायको तालिम दिइनेछ :- । (क) छालासम्बन्धी साधारण ज्ञान, । (ख) विफर सम्बन्धी साधारण ज्ञान, । (ग) विफर नियन्त्रण कार्यक्रममा अपनाइने मल्टिपल प्रेसर तथा अन्य तरिकाहरूको ज्ञान, । (घ) स्वास्थ्य सम्बन्धी साधारण ज्ञान, । (ङ) सुकेको खानेपानी औषधि (ड्राइड भ्याक्सिन) बारे साधारण ज्ञान, र । (च) अभिलेख (रेकर्ड) राख्ने तरीका । (२) सुपरिन्टेण्डेण्टलाई उपनियम (१) मा लेखिएका कुराहरूका अतिरिक्त प्रशासकीय विषयमा पनि तालिम दिइनेछ । (३) उपनियम (१) बमोजिमको तालिममा सफल हुने व्यक्तिहरूलाई प्रमाणपत्र दिइनेछ । (४) उपनियम (१) अन्तर्गतको तालिम अवधि साधारणतया ६ दिनको हुनेछ । (५) उपनियम (१) अन्तर्गत प्रमाणपत्र प्राप्त गर्ने व्यक्तिले नेपाल तेस्रो संशोधनद्वारा झिकिएको । भर खोप्ने कार्य गर्न सक्नेछन् । ६. खोपको काम गरिरहेकाले प्रमाणपत्र लिनु पर्ने : यो नियम लागू भएको अञ्चल वा जिल्लामा हाल खोपको काम गरिरहेका व्यक्तिहरूले यो नियम जारी भएको ३ महिनाभित्र खोपको काम गर्न यी नियमहरू बमोजिम खोप्ने प्रमाणपत्र प्राप्त गर्नु पर्छ । सो प्रमाणपत्र प्राप्त नगरी खोपको काम गर्न पाइने छैन । परिच्छेद-३ । खोपको औषधि, अभिलेख र प्रमाणपत्र । ७. खोपको औषधि : (१) खोप्ने व्यक्तिले खोपाउँदा प्रतिष्ठित कम्पनीले बनाएको म्याद ननाघेको खोपको औषधि (स्ट्याण्डर्ड भ्याक्सिन) को मात्र प्रयोग गर्नु पर्छ । (२) कसैले म्याद नाघेको वा काम नलाग्ने खोपको औषधि प्रयोग गर्न वा बिक्री वितरण गर्न हुँदैन । यस्तो औषधि तुरुन्त स्थानीय क्षेत्रको खोपको सुपरिन्टेण्डेण्टलाई बुझाई दिनु पर्छ । ८. अस्वस्थताको प्रमाणपत्र : (१) खोपाउने बालक अस्वस्थ देखिएमा नियम १० मा उल्लिखित व्यक्तिहरूले देहायका कुराहरू खोली अस्वस्थताको प्रमाणपत्र दिनु पर्छ :- । (क) अस्वस्थताको कारण, । (ख) अवधि, । (ग) बालकको नाम, । (घ) वर्ष, । (ङ) धर्म, । (च) लिङ्ग, । (छ) सो बालक बसेको दोस्रो संशोधनद्वारा संशोधित । नगरपालिका वा गाउँ विकास समितिको नाम, । (ज) संरक्षकको नाम, । (झ) संरक्षकको पूरा ठेगाना । (२) उपनियम (१) बमोजिमको प्रमाणपत्र दिने व्यक्तिले खोपाउने बालक यति दिनमा स्वस्थ हुन सक्छ र त्यसरी स्वस्थ भएमा यति दिन पछि खोपाउन हुन्छ भनी खोप्नेको निमित्त मिति तोक्न सक्ने छ । ९. खोपको अभिलेख : (१) विफर नियन्त्रण कार्यक्रम अन्तर्गत दिइएको सबै खोपको अभिलेख राख्नु पर्छ । (२) सफल खोप र असुरक्षित बालकको अभिलेख सम्बन्धित क्षेत्रको कार्यालयमा रहनेछ । (३) खोप सम्बन्धी देहाय बमोजिमको प्रतिवेदनलाई देहाय बमोजिम गरी पेश गर्नु पर्छ :- । (क) खोपाउने ठाउँ बाहेक अन्यत्र खोपेकोमा खोप्ने व्यक्तिले विवरण खोली सम्बन्धित सुपरिन्टेण्डेण्ट छेउ प्रतिवेदन गर्ने, । (ख) हरेक खोपाउने ठाउँबाट खोपेको प्रतिवेदन विफर नियन्त्रण कार्यक्रमको प्रमुख कार्यालयमा आफ्नो क्षेत्र मार्फत महिना महिनामा पेश गर्ने, ।
विफर नियन्त्रण नियमावली २०२३ (Scabies Control Regulation, 1966)

(क) खोपाउने ठाउँ बाहेक अन्यत्र खोपेकोमा खोप्ने व्यक्तिले विवरण खोली सम्बन्धित सुपरिन्टेण्डेण्ट छेउ प्रतिवेदन गर्ने, । (ख) हरेक खोपाउने ठाउँबाट खोपेको प्रतिवेदन विफर नियन्त्रण कार्यक्रमको प्रमुख कार्यालयमा आफ्नो क्षेत्र मार्फत महिना महिनामा पेश गर्ने, । (ग) हरेक क्षेत्रको खोपाउने ठाउँबाट प्राप्त सबै फाँटवारी एकत्रित गरी समुचित प्रतिवेदन सम्बन्धित सुपरभाइजरले जोनल कार्यालयमा पेश गर्ने, । (घ) जोनल कार्यालयले प्रतिवेदन संकलन गरी विफर उन्मूलन प्रोजेक्टमा पठाउने, । (ङ) विफर उन्मूलन प्रोजेक्टमा संकलन भएको सबै प्रतिवेदन स्वास्थ्य सेवा विभाग, सरुवा रोग नियन्त्रण शाखामा पठाउने । १०. खोपेको प्रमाणपत्र दिनु पर्ने : (१) हरेक खोप्ने व्यक्तिले सफल खोपेको प्रमाणपत्र दिनु पर्छ । (२) उपनियम (१) बमोजिमको प्रमाणपत्र खोप्ने व्यक्ति बाहेक अरु डाक्टर, कम्पाण्डर, ड्रेसर, नर्स, हेल्थ असिस्टेन्ट, अक्जुलरी हेल्थ वर्कर, असिस्टेन्ट नर्स मिडवाइफ र स्वास्थ्य सेविकाले खोपेमा निजहरूले पनि दिनु पर्छ । ११. मेहनताना : (१) नियम ३ को उपनियम (३) बमोजिमको खोपाउने ठाउँमा बाहेक अन्यत्र सरकारी खोप्ने व्यक्तिलाई खोपको निमित्त कुनै व्यक्तिले कार्यालय समय बाहेकको समयमा बोलाएमा जान हुन्छ र त्यसरी गएकोमा निजले उपनियम (२) बमोजिमको मेहनताना स्वीकार गर्न हुन्छ । (२) उपनियम (१) को प्रयोजनको लागि खोप्ने व्यक्तिले प्रत्येक कलको रु. १ । - एक रुपैयाँ र त्यसरी बोलाउने व्यक्तिको परिवारमा प्रत्येक खोपको थप दश पैसाको दरले मेहनताना लिन पाउनेछ । १२. खोप्ने व्यक्तिले लगाउने चिन्ह : (१) खोपको सुपरिटेण्डेन्टले लगाउने चिन्ह अनुसूची-२ बमोजिमको हुनेछ । (२) अन्य सरकारी खोप्ने व्यक्तिले लगाउने चिन्ह अनुसूची-३ बमोजिमको हुनेछ । परिच्छेद-४ । विविध । दोस्रो संशोधनद्वारा संशोधित । १३. नगरपालिका वा गाउँ विकास समितिको सहयोग लिन सक्ने : यस नियमावलीको उद्देश्य कार्यान्वयन गर्न आवश्यक परेमा सुपरिटेण्डेन्टले नगरपालिका वा गाउँ विकास समितिको सहयोग माग्न सक्नेछ र त्यसरी सहयोग मागेमा नगरपालिका वा गाउँ विकास समितिले पनि देहायको कुरामा सहयोग दिनु पर्नेछ :- । (क) सम्बन्धित क्षेत्रका जनतालाई खोपाउने स्थानको जानकारी गराउने, । (ख) तोकिएको स्थान र समयमा सम्बन्धित क्षेत्रभित्र रहेको बालकहरूलाई उपस्थित गराउने, । (ग) खोपाउने स्थानमा नगरपालिका वा गाउँ विकास समितिको सदस्य उपस्थित भई खोप्ने काममा आवश्यक सहायता गर्ने, र । (घ) खोपाउने कार्यमा बालकहरूको संरक्षकलाई बढी से बढी सहयोग प्रदान गर्न आवश्यक प्रोत्साहन दिने । १४. पुनरावेदन : यो नियमावलीको प्रयोग गर्दा कुनै व्यक्तिलाई मर्का पर्न गएमा त्यस्तो मर्का पर्ने व्यक्तिले प्रचलित कानून बमोजिम नेपाल सरकारमा पुनरावेदन गर्न सक्नेछ । अनुसूची - १ । (नियम ३ को उपनियम (३) सँग सम्बन्धित) । खोपाउने ठाउँको चिन्ह प्रदर्शन यस प्रकारको हुनेछ । नेपाल सरकार, स्वास्थ्य सेवा विभाग विफर नियन्त्रण कार्यक्रम यहाँ बिना पैसा सबैलाई खोपाईदै छ । स्वा. से. वि । अनुसूची - २ । (नियम १२ को उपनियम (१) सँग सम्बन्धित) । खोपको सुपरिटेण्डेन्टले लगाउने चिन्ह : यो ब्याज ४ डाइमिटरको सेतो चक्काभित्र पाखुरामा खोपिराखेको चिन्ह र रातो अक्षरले नेपाल सरकार वि. नि. पा. प्रो. लेखिएको हुनेछ । अनुसूची - ३ । (नियम १२ को उपनियम (२) सँग सम्बन्धित) ।
विभूषण नियमावली २०६५ (Decoration Regulation, 2008)

विभूषण नियमावली, २०६५ । नेपाल राजपत्रमा प्रकाशन मिति । २०६५ । १ । १२ । संशोधन । १. विभूषण (पहिलो संशोधन) नियमावली, २०७७ २०७७ । ०३ । २२ । २. विभूषण (दोस्रो संशोधन) नियमावली, २०७७ २०७७ । ०५ । २९ । विभूषण ऐन, २०६४ को दफा २८ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद - १ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "विभूषण नियमावली, २०६५" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा 'ऐन' भन्नाले विभूषण ऐन, २०६४ सम्झनु पर्छ । परिच्छेद - २ । मानपदवी । ३. नेपाल रत्न मानपदवी: (१) नेपालको प्रतिष्ठा अभिवृद्धि गर्ने गरी राष्ट्रिय जीवनको कुनै पनि क्षेत्रमा उदाहरणीय योगदान पुऱ्याउने नेपाली नागरिकलाई नेपाल रत्न मानपदवी प्रदान हुन सक्नेछ । (२) उपनियम (१) बमोजिमको मानपदवीको श्रेणी विभाजन हुने छैन र त्यस्तो मानपदवीको प्रतीक समूह र मालाको नाप परिशिष्ट एक अनुसूची-१ मा उल्लेख भए बमोजिम हुनेछ । ४. राष्ट्रगौरव मानपदवी: (१) अन्तर्राष्ट्रिय क्षेत्रमा नेपालको प्रतिष्ठा बढाउन विशिष्ट योगदान पुऱ्याउने विदेशी मुलुकको राष्ट्राध्यक्ष वा राष्ट्रिय तथा अन्तर्राष्ट्रिय जीवनका कुनै पनि क्षेत्रमा उल्लेखनीय योगदान पुऱ्याउने नेपाली नागरिकलाई राष्ट्रगौरव मानपदवी प्रदान हुन सक्नेछ । (२) उपनियम (१) बमोजिमको मानपदवीको श्रेणी विभाजन हुने छैन र त्यस्तो मानपदवीको मण्डन, प्रालम्बिका र पट्टाको विवरण र नाप परिशिष्ट एक अनुसूची-२ मा उल्लेख भए बमोजिम हुनेछ । ५. राष्ट्रदीप मानपदवी: (१) नेपालको यश, श्रीवृद्धि, हित तथा उत्थानका लागि आ-आफ्नो क्षेत्रबाट राष्ट्रिय तथा अन्तर्राष्ट्रिय क्षेत्रमा महत्वपूर्ण योगदान गर्ने नेपाली नागरिक वा विदेशी नागरिकलाई राष्ट्रदीप मानपदवी प्रदान हुन सक्नेछ । (२) उपनियम (१) बमोजिमको मानपदवीको श्रेणी विभाजन देहायबमोजिम हुनेछ:- । (क) प्रथम श्रेणी - महाउज्ज्वल राष्ट्रदीप । (ख) द्वितीय श्रेणी - उज्ज्वल कीर्तिमय राष्ट्रदीप । (ग) तृतीय श्रेणी - सुकीर्तिमय राष्ट्रदीप । (घ) चतुर्थ श्रेणी - कीर्तिमय राष्ट्रदीप । (ङ) पञ्चम श्रेणी - राष्ट्रदीप । (३) उपनियम (१) बमोजिमको मानपदवीको मण्डन, प्रालम्बिका र पट्टिकाको विवरण र नाप परिशिष्ट एक अनुसूची-३ मा उल्लेख भए बमोजिम हुनेछ । ६. जनसेवाश्री मानपदवी: (१) राष्ट्रिय जीवनका कुनैपनि क्षेत्रमा प्रशंसनीय काम गर्ने नेपाली नागरिक वा नेपालको हितमा विशेष योगदान पुऱ्याउने विदेशी नागरिकलाई जनसेवाश्री मानपदवी प्रदान हुन सक्नेछ । (२) उपनियम (१) बमोजिमको मानपदवीको श्रेणी विभाजन देहायबमोजिम हुनेछ:- । (क) प्रथम श्रेणी - सुप्रसिद्ध प्रबल जनसेवा श्री । (ख) द्वितीय श्रेणी - प्रसिद्ध प्रबल जनसेवा श्री । (ग) तृतीय श्रेणी - सुप्रबल जनसेवा श्री । (घ) चतुर्थ श्रेणी - प्रबल जनसेवा श्री । (ङ) पञ्चम श्रेणी - जनसेवा श्री । (३) उपनियम (१) बमोजिमको मानपदवीको मण्डन, प्रालम्बिका एवं पट्टिकाको विवरण र नाप परिशिष्ट एक अनुसूची-४ मा उल्लेख भए बमोजिम हुनेछ । ७. मानपदवीको मण्डन लगाउने तरिका: (१) मानपदवीका प्रतीक समूहमध्ये मण्डन प्रमुख प्रतीक मानिनेछ र सो प्रतीक नलगाई अरू प्रतीक लगाउन सकिने छैन ।
विभूषण नियमावली २०६५ (Decoration Regulation, 2008)

(ङ) पञ्चम श्रेणी - जनसेवा श्री । (३) उपनियम (१) बमोजिमको मानपदवीको मण्डन, प्रालम्बिका एवं पट्टिकाको विवरण र नाप परिशिष्ट एक अनुसूची-४ मा उल्लेख भए बमोजिम हुनेछ । ७. मानपदवीको मण्डन लगाउने तरिका: (१) मानपदवीका प्रतीक समूहमध्ये मण्डन प्रमुख प्रतीक मानिनेछ र सो प्रतीक नलगाई अरू प्रतीक लगाउन सकिने छैन । (२) एकभन्दा बढी मानपदवीहरू पाउने व्यक्तिले त्यस्ता मानपदवीहरूका मण्डनहरू एकसाथ लगाउन सक्नेछ । यसरी एकभन्दा बढी मानपदवीहरूका मण्डनहरू लगाउँदा मर्यादाक्रम अनुसार लगाउनु पर्नेछ । (३) एकभन्दा बढी मानपदवीहरूका मण्डनहरू एकसाथ लगाउँदा मानपदवीको मर्यादाक्रम अनुसार माथिल्लो मानपदवीको मण्डन अरू मण्डनभन्दा माथि वा दाहिनेतर्फ लगाउनु पर्नेछ । (४) नेपाल र विदेशी मुलुकको मानपदवीहरूका मण्डनहरू एकसाथ लगाउँदा नेपालको मानपदवीको मण्डन विदेशी मुलुकको मानपदवीको मण्डनभन्दा माथि वा दाहिनेतर्फ लगाउनु पर्नेछ । तर, विदेशी मुलुकका राष्ट्राध्यक्ष नेपालको राजकीय वा औपचारिक भ्रमणमा रहेको अवस्थामा आयोजित औपचारिक समारोहमा उपस्थित हुँदा वा कुनै विदेशी मुलुकको औपचारिक भ्रमणमा गएको वा कुनै विदेशी मुलुकको औपचारिक समारोहमा सरिक हुनुपरेको अवस्थामा नेपालको र सो विदेशी मुलुकका मानपदवीका मण्डनहरू एकसाथ लगाउँदा नेपाल सरकारले तोकेबमोजिम हुनेछ । (५) विदेशी मुलुकबाट पाएका मानपदवीहरूका मण्डनहरू एकसाथ लगाउँदा श्रेणी र पाएको मितिको क्रम अनुसार लगाउनु पर्नेछ । कुनै एउटा विदेशी मुलुकबाट एउटै श्रेणीको दुई वा दुईभन्दा बढी किसिमको मानपदवी पाएको भए मानपदवी लगाउँदा सो मुलुकद्वारा निर्धारित मर्यादाक्रम अनुसार लगाउनु पर्नेछ । तर, कुनै एउटा विदेशी मुलुकबाट कुनै मानपदवी प्राप्त भएपछि अर्को विदेशी मुलुकबाट सोही श्रेणीको मानपदवी प्राप्त भएपछि पहिले मानपदवी दिने मुलुकले सोही श्रेणीको कुनै अर्को मानपदवी प्रदान गरेमा मर्यादाक्रमका सम्बन्धमा त्यस्ता मुलुकहरूमा जस्तोसुकै व्यवस्था भए पनि त्यस्ता मानपदवीहरू पाएको मितिको क्रम अनुसार लगाउनु पर्नेछ । ८. मानपदवीको पट्टा वा पट्टिका र प्रालम्बिका लगाउने तरिका: मानपदवीको मण्डन लगाउँदा सो मानपदवीको पट्टा वा पट्टिका र प्रालम्बिका भएकोमा प्रालम्बिकासमेत लगाउनु पर्नेछ । तर, । (१) प्रथम श्रेणीको एउटाभन्दा बढी मानपदवीको मण्डन लगाउँदा सोमध्ये एउटा मानपदवीको मात्र पट्टा र प्रालम्बिका लगाउनुपर्नेछ । (२) नेपाली सेना र प्रहरीका हकमा अवस्था अनुसार मण्डनमात्र पनि लगाउन सकिनेछ । ९. मानपदवीको प्रतिक समूह फिर्ता गर्ने: तल्लो श्रेणीको मानपदवी पाउने व्यक्तिले माथिल्लो श्रेणीको मानपदवी पाएमा तल्लो श्रेणीको मानपदवी फिर्ता गर्नु पर्नेछ । १०. पहिलो संशोधनद्वारा खारेज । परिच्छेद - ३ । अलङ्कार । ११. राष्ट्र यशोवर्द्धक: (१) राष्ट्रिय वा अन्तर्राष्ट्रिय जीवनका कुनै पनि क्षेत्रमा उदाहरणीय काम गरी राष्ट्रको मान, प्रतिष्ठा, यश, गौरव वृद्धि गर्ने काममा योगदान दिने नेपाली नागरिकलाई राष्ट्र यशोवर्द्धकको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-१ बमोजिमको हुनेछ ।
विभूषण नियमावली २०६५ (Decoration Regulation, 2008)

(२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-१ बमोजिमको हुनेछ । १२. परम पौरख भास्कर: (१) नेपालको रक्षाको निमित्त वा कर्तव्य पालनको सिलसिलामा ज्यानको परवाह नराखी अति साहसपूर्ण काम गर्ने वा राम्रो योजना बनाई सफल परिणाम हासिल गराउने नेपाली सेनालाई मात्र परम पौरख भास्करको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-२ मा उल्लेख भए बमोजिम हुनेछ । १३. नेपाल प्रताप सुभूषण: (१) आतङ्ककारी गतिविधि वा दङ्गा नियन्त्रण गर्ने कार्यमा उल्लेख्य कार्य गर्ने, गम्भीर प्रकृतिको अपराध नियन्त्रण एवं अनुसन्धानमा उल्लेख्य भूमिका निर्वाह गर्ने, आफ्नो सेवाप्रति अत्यन्त निष्ठावान् भई आफू कार्यरत सङ्गठनको नाम उच्च राख्न उल्लेख्य योगदान दिने प्राकृतिक प्रकोप वा महामारीमा पीडितहरूको उद्धार, राहत एवं व्यवस्थापन वा जोखिम न्यूनीकरण गर्ने कार्यमा उल्लेख्य योगदान पुऱ्याउने प्रहरीलाई नेपाल प्रताप सुभूषणको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-३ मा उल्लेख भए बमोजिम हुनेछ । १४. नेपाल सेवा प्रवीण: (१) शिक्षा, साहित्य, कला, विज्ञान, संस्कृति, सार्वजनिक प्रशासन लगायत सार्वजनिक जीवनका विभिन्न क्षेत्रमा उत्कृष्ट कार्य गरी मुलुकको सम्मान अभिवृद्धि गर्नमा योगदान पुऱ्याउने नेपाली नागरिकलाई नेपाल सेवा प्रवीणको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-४ मा उल्लेख भए बमोजिम हुनेछ । १५. अतिपौरख भास्कर: (१) नेपालको रक्षाको निमित्त कर्तव्य पालनको सिलसिलामा ज्यान जोखिममा राखी साहसपूर्ण काम गर्ने वा राम्रो समूह बनाई सफल परिणाम हासिल गराउने नेपाली सेनाका जवान वा अधिकृतलाई अति पौरख भास्करको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-५ मा उल्लेख भए बमोजिम हुनेछ । १६. नेपाल प्रताप आभूषण: (१) आतङ्ककारी गतिविधि, दङ्गा नियन्त्रण, गम्भीर प्रकृतिको अपराध नियन्त्रण र अनुसन्धान गर्ने कार्य, प्राकृतिक प्रकोप वा महामारी पीडितहरूको उद्धार, राहत एवं प्रकोप व्यवस्थापन वा जोखिम न्यूनीकरण गर्ने कार्यमा महत्वपूर्ण योगदान दिने वा अपहरित व्यक्तिको उद्धार गर्ने वा सीमा सुरक्षामा विशिष्ट र उल्लेख्य कार्य गर्ने प्रहरीका जवान वा अधिकृतलाई नेपाल प्रताप आभूषणको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-६ मा उल्लेख भए बमोजिम हुनेछ । १७. समाज सेवा रत्न: (१) सामाजिक सेवाको कुनै पनि क्षेत्रमा उल्लेख्य योगदान पुऱ्याउने वा वृद्ध, बालबालिका, अशक्त, असहाय, अपाङ्ग लगायत शारीरिक वा मानसिकरूपबाट पीडित व्यक्तिको उद्धार हुने किसिमका कार्य गर्ने व्यक्तिलाई समाज सेवा रत्नको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-७ मा उल्लेख भए बमोजिम हुनेछ ।
विभूषण नियमावली २०६५ (Decoration Regulation, 2008)

(२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-७ मा उल्लेख भए बमोजिम हुनेछ । १८. महापौरख भास्कर: (१) नेपालको रक्षाको निमित्त कर्तव्य पालनाको सिलसिलामा ज्यान जोखिममा राखी असाधारण बहादुरीका साथ साहसपूर्ण काम गर्ने नेपाली सेनाका जवान वा अधिकृतलाई महापौरख भास्करको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-८ मा उल्लेख भए बमोजिम हुनेछ । १९. नेपाल प्रताप भूषण: (१) आफ्नो कार्य क्षेत्रमा उल्लेखनीय योगदान पुर्‍याउने वा प्राकृतिक प्रकोपका समयमा पीडितहरूलाई तत्परतासाथ सेवा पुर्‍याउने प्रहरीका जवान वा अधिकृतलाई नेपाल प्रताप भूषणको अलङ्कार प्रदान हुन सक्नेछ । (२) उपनियम (१) बमोजिमको अलङ्कारको बनौट तथा आकारप्रकार परिशिष्ट दुई अनुसूची-९ मा उल्लेख भए बमोजिम हुनेछ । परिच्छेद-४ । पदक । २०. लोकश्री पदक: (१) लोककल्याण तथा सार्वजनिक हितको लागि प्रशंसनीय काम गर्ने नेपाली नागरिकलाई लोकश्री पदक प्रदान हुन सक्नेछ । (२) उपनियम (१) बमोजिमको पदकको बनौट, आकारप्रकार तथा पट्टिका परिशिष्ट तीन अनुसूची-१ मा उल्लेख भए बमोजिम हुनेछ । २१. राष्ट्रसेवा पदक: (१) राष्ट्रहितको लागि राष्ट्रसेवाको क्षेत्रमा महत्वपूर्ण योगदान पुर्‍याउने निजामती कर्मचारी, नेपाली सेना वा प्रहरीका जवान वा अधिकृतलाई राष्ट्रसेवा पदक प्रदान हुन सक्नेछ । (२) उपनियम (१) बमोजिमको पदक प्रथम श्रेणी र द्वितीय श्रेणीको हुनेछ । (३) देहाय बमोजिमको सेवा अवधि पूरा गरेका निजामती कर्मचारी, नेपाली सेना वा प्रहरीका जवान वा अधिकृतलाई देहाय बमोजिमको राष्ट्रसेवा पदक प्रदान गरिनेछः- । (क) अविच्छिन्न २५ वर्ष सेवा गरेकोलाई प्रथम श्रेणीको राष्ट्रसेवा पदक, । (ख) अविच्छिन्न १२ वर्ष सेवा गरेकोलाई द्वितीय श्रेणीको राष्ट्रसेवा पदक, । (४) उपनियम (१) बमोजिमको पदकको बनौट, आकारप्रकार तथा पट्टिका परिशिष्ट तीन अनुसूची-२ मा उल्लेख भए बमोजिम हुनेछ । २२. सत्कार्य पदक: (१) मानव जीवनका विभिन्न क्षेत्रमा निस्वार्थ भावले संलग्न रही मुलुक तथा मानव जातिको उत्थान र कल्याणमा सहाहनीय योगदान पुर्‍याउने जुनसुकै व्यक्तिलाई सत्कार्य पदक प्रदान हुन सक्नेछ । (२) उपनियम (१) बमोजिमको पदकको बनौट, आकारप्रकार तथा पट्टिका परिशिष्ट तीन अनुसूची-३ मा उल्लेख भए बमोजिम हुनेछ । २३. समाजसेवा पदक: (१) सामाजिक क्षेत्रमा उल्लेखनीय सेवा गर्ने लब्ध प्रतिष्ठित समाजसेवीलाई समाज सेवा पदक प्रदान हुन सक्नेछ । (२) उपनियम (१) बमोजिमको पदकको बनौट, आकारप्रकार तथा पट्टिका परिशिष्ट तीन अनुसूची-४ मा उल्लेख भए बमोजिम हुनेछ । २४. शिक्षाज्योति पदक: (१) नेपालभित्र वा अन्तर्राष्ट्रिय क्षेत्रमा शिक्षा, वातावरण संरक्षण वा सूचना प्रविधिको क्षेत्रमा विशिष्ट योगदान पुर्‍याउने जुनसुकै नेपाली तथा विदेशी नागरिकलाई शिक्षा ज्योति पदक प्रदान हुन सक्नेछ । (२) उपनियम (१) बमोजिमको पदकको बनौट, आकारप्रकार तथा पट्टिका परिशिष्ट तीन अनुसूची-५ मा उल्लेख भए बमोजिम हुनेछ । २५. सगरमाथा पदक: (१) पर्वतारोहण लगायत सार्वजनिक जीवनका अन्य क्षेत्रमा साहसिक कार्य गरी मुलुकको प्रतिष्ठा तथा गौरव बढाउन योगदान पुर्‍याउने व्यक्तिलाई सगरमाथा पदक प्रदान हुन सक्नेछ ।